Osnovna škola „Split 3“

Brune Bušića 6

21 000 Split

Split, 16.03.2018.

**ZAPISNIK**

**s 4. sjednice Vijeća roditelja OŠ „Split 3“ koja se održala dana 15.03.2018., u četvrtak s početkom u 17:30 sati u prostorijama Škole**

Prisutni: 1.a, 1.c, 1.e, 2.a, 2.c, 2.d, 2.e, 3.a, 3.b, 3.c, 3.d, 4.c, 5.a, 5.d, 6.a, 6.b, 6.d, 7.b, 7.c, 8.a, 8.b, 8.d

Na prijedlog predsjednika Vijeća roditelja, **jednoglasno** je usvojen sljedeći:

D n e v n i r e d :

1. Usvajanje zapisnika s 3. sjednice Vijeća roditelja

2. Obavijest o planiranim manifestacijama na temu prevencije vršnjačkog nasilja

3. Rasprava o problemima učenika u cjelodnevnom boravku

4. Angažman učenika, roditelja i djelatnika škole na njenom uređenju

5. Razno

**Ad 1.** Usvojen je Zapisnik s 3. sjednice Vijeća roditelja.

**Ad 2.** Na inicijativu Vijeća roditelja i uz suradnju sa udrugom Most i stručnom službom škole organizirano je prvo u nizu predavanja u prostorijama škole na temu borbe protiv vršnjačkog nasilja. Prvo predavanje će se održati 22.03.2018. a gošća predavačica je doc.dr.sc. Bruna Profaca. Iduća predavanja biti će organizirana kroz travanj i svibanj ove godine.

**Ad 3.** Članica Vijeća Gorana Baničević pripremila je opsežan materijal na temu prehrane djece u cjelodnevnom boravku. Izneseni su problemi u vidu nedostatka odgovarajuće užine i manjka povrća u obrocima. Isto tako nije jasno tko sastavlja školski jelovnik i pridržava li se službenih smjernica. Istaknuto je da i jelovnik nije javno objavljen, a trebao bi biti.

Od ravnatelja se traži provjera smjernica, javno objavljivanje jelovnika škole, a roditelji su istakli i pozitivan primjer projekta „zdravog doručka“ i izrazili želju da više odjeljenja bude uključeno u takve projekte.

Dana je i opaska o bacanju voća od strane učenika, što bi se moglo umanjiti drugačijim serviranjem voća.

**Ad 4.** Vezano za okoliš škole roditelji su zatražili nekoliko aktivnosti od škole;

- za Dan planeta Zemlje 22.04. trebao bi svaki razred dobiti svoju „parcelu“ te sudjelovati u njenom detaljnom čišćenju

- park s južne strane škole bi trebalo ograditi na način da se spriječi pristup psima na tu površinu

- tražiti od gradskog komunalnog redarstva češći obilazak škole kako bi se spriječila onečišćenja i uništavanje školske imovine.

**Ad.5** Pod točkom Razno članovi Vijeća su istakli više problema za koje će trebati i konzultacije s ravnateljem i stručnim službama škole:

- problem nedopuštenog prolaska kroz prostorije škole. Treba iznaći rješenje u vidu pojačane kontrole - dežurstva, angažiranja zaštitara i sl. sve u skladu sa statutom škole.

- traži se konzultacija sa stručnim službama škole vezano za eventualno uvođenje nošenja školskih odora

- roditelji su istaknuli problem nepostojanja jasnog kriterija pri dodjeli školskih pohvalnica što dovodi do nezadovoljstva. Temeljem toga traži se jasan kriterij za dodjelu pohvalnica.

Velikom većinom glasova usvojen je stav Vijeća roditelja o izrazitom nezadovoljstvu školskom nepristupanju pilot programu kurikularne reforme školstva. O navedenom će se tražiti jasno očitovanje ravnatelja, te ističe se mogućnost korištenja materijala iz pilot programa koji će biti dostupni svim školama.

Na kraju je zaključeno da se na idući sastanak obavezno pozove ravnatelj i eventualno stručne službe zbog većeg broja istaknutih problema.

Predsjednik Vijeća roditelja: Ante Renić \_\_\_\_\_\_\_\_\_\_\_\_\_\_\_\_\_\_\_\_\_

Zapisničar: Ante Renić \_\_\_\_\_\_\_\_\_\_\_\_\_\_\_\_\_\_\_\_\_